OpenLLM-France/wikimedia huggingface dataset:
# Chronica Adefonsi Imperatoris

La Chronica Adefonsi Imperatoris és un panegíric en prosa i vers dedicat al regnat d'Alfons VII de Castella.
Escrit en llatí, descriu el regnat d'Alfons VII de Castella des de la seva coronació fins a la Croada contra al-Mariyya l'octubre de 1147. L'obra és anònima, tot i que s'atribueix al bisbe Arnaldo d'Astorga.

## Enllaços externs

* (anglès) Glenn Edward Lipskey: The Chronicle of Alfonso the Emperor. Traducció l'anglès de la Chronica Adefonsi Imperatoris, amb anàlisi i comentaris.

## Referències

* ↑ (anglès) Simon Barton, The ‘Discovery of Aristocracy' in Twelfth-Century Spain: Portraits of the Secular Élite in the Poem of Almería Arxivat 2015-01-07 a Wayback Machine.
# Coffeeville (Alabama)

Coffeeville és una població dels Estats Units a l'estat d'Alabama. Segons el cens del 2000 tenia 360 habitants, 165 habitatges, i 97 famílies. La densitat de població era de 30,8 habitants/km².

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Coffeyville

Coffeyville és una ciutat situada a l'estat de Kansas (EUA), al comtat de Montgomery.

## Demografia

Segons el cens americà de 2000 la seva població era d'11.021 habitants. El 2006 es va estimar una població de 10.387, un decreixement de 634 (-5,8%).

## Geografia

D'acord amb el United States Census Bureau té una àrea de 18,3 km².

## Poblacions veïnes

El següent diagrama representa les poblacions en un radi de 24 km al voltant de Coffeyville.

## Referències

* ↑ U.S. Census Bureau. Census 2000 Summary File 1
* ↑ U.S. Census Bureau

## Enllaços externs

* http://www.coffeyville.com (anglès)
# Coma dels Estanyets (Benés)

La Coma dels Estanyets és una coma pertanyent a l'antic terme de Benés, de l'Alta Ribagorça, unit actualment al municipi de Sarroca de Bellera, del Pallars Jussà.
Està situada a la vall alta del riu de Manyanet, just al nord d'on es forma aquest riu. És, concretament, en el curs del barranc Gros. Al nord de la Serreta de la Mina, és al sud-est del Cap de les Raspes Roies i al sud-oest dels Estanyets de Llevata, que li donen el nom.
# Sanatorni

Sanatorni (en rus: Санаторный) és un poble (un possiólok) de l'óblast de Sverdlovsk, a Rússia, segons el cens del 2010 tenia 384 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Sant Antoni de Pàdua de Riudoms

Sant Antoni de Pàdua de Riudoms és una ermita barroca de Riudoms (Baix Camp) protegida com a Bé Cultural d'Interès Local.

## Descripció

Ermita d'una sola nau, amb capelles laterals. Coberta amb volta de canó amb llunetes a la nau, i amb volta de canó a les capelles. Volta bufada a la capçalera, plana. A la sagristia hi ha una porta barroca. Campanar d'espadanya d'un sol ull centrat a la façana.

## Història

Segons consta a la portada, s'acabà de construir l'any 1702. Hi ha també un retaule barroc que fou cremat en part durant la Guerra Civil espanyola i reconstruït posteriorment.

## Referències

* 1 2 «Sant Antoni de Pàdua de Riudoms». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2018].

## Enllaços externs

* «Sant Antoni de Pàdua de Riudoms». Mapa de recursos culturals. Diputació de Tarragona.
# Cléber Santana Loureiro

Cléber Santana Loureiro, simplement Cléber Santana (Olinda, 27 de juny de 1981 - La Unión, 28 de novembre del 2016), fou un futbolista brasiler que jugava al Chapecoense. Va ser una de les víctimes mortals de l'accident del vol 2933 de LaMia, el 28 de novembre del 2016.

## Biografia

Va arribar a l'Atlètic de Madrid del Santos per cinc milions d'euros el 3 de juliol de 2007. El 25 d'agost de 2008 és presentat com a nou jugador del Reial Mallorca en qualitat de cedit per l'Atlètic de Madrid.

## Palmarès
### Sport

* Copa Nordeste: 2000
* Campionat pernambucano: 2000

### Vitória

* Campionat baiano: 2004

### Santos

* Campionat paulista: 2006, 2007

### At. Madrid

* Copa Intertoto de la UEFA: 2007
* Copa del rei: Finalista 2009–10

### Avaí

* Campionat catarinense: 2012

## Referències

* ↑ «Mor Cléber Santana, exjugador del Mallorca, en l'accident aeri de Colòmbia». Diari Ara, 29-11-2016. [Consulta: 29 novembre 2016].
* ↑ El Atlético cerró el fichaje del medio Cléber Santana (castellà)
* ↑ «Noticia presentació com a nou jugador del Reial Mallorca al web oficial del club». Arxivat de l'original el 2008-09-17. [Consulta: 28 agost 2008].

## Enllaços externs

* Fitxa al sambafoot.com Arxivat 2007-09-29 a Wayback Machine. (anglès)
* Fitxa al goal.com (anglès)
* Fitxa al placar.com.br Arxivat 2007-10-22 a Wayback Machine. (anglès)
* Estadístiques a transfermarkt.de (alemany)
# Condenados (pel·lícula de 1953)

Condenados és una pel·lícula espanyola de 1953 dirigida per Manuel Mur Oti i escrita per José Suárez Carreño i Mur Oti a partir d'una obra teatral de José Suárez Carreño del mateix títol que va obtenir el premi Lope de Vega, 1951. Un drama rural de tints calderonianos i gairebé lorquians, on afronten els valors d'honor i honra. Es va rodar al poble castellà de Medina de Rioseco. Els protagonistes principals de la pel·lícula són Aurora Bautista, José Suárez i Carlos Lemos acompanyats de Félix Fernández, Anibal Vela i Eugenio Domingo

## Sinopsi

En un poble manxec una dona treballa la terra amb l'ajuda d'un jove foraster. El seu marit està absent, a la presó per un crim que va cometre en un atac de gelosia. Tot segueix el seu curs fins que el marit recobra la llibertat, i amb ell tornen els fantasmes de la gelosia, desencadenant la tragèdia.

## Repartiment

* Aurora Bautista - Aurelia
* Carlos Lemos - José
* José Suárez - Juan
* Félix Fernández - Taverner
* Aníbal Vela

## Premios

Manuel Berenguer va rebre la medalla del Cercle d'Escriptors Cinematogràfics a la millor fotografia en l'edició de 1953. La pel·lícula va aconseguir un premi econòmic de 100.000 ptes, als premis del Sindicat Nacional de l'Espectacle de 1953.

## Referències

* ↑ Franco Revilla, Gonzalo. Condenados' aquella película rodada en Ríoseco en 1953. La voz de Rioseco. 1 de febrero de 2012
* ↑ Condenados, revista digital de cine filmaffinity.com
* ↑ «Premios del CEC a la producción española de 1953». Círculo de Escritores Cinematográficos. Arxivat de l'original el 2020-08-01. [Consulta: 26 desembre 2016].
* ↑ Féliz Martialay El cine español durante el franquismo, p. 112-114
# Sant Esteve d'Orla

Sant Esteve d'Orla és l'antiga església parroquial del poble d'Orla, del terme comunal de la ciutat de Perpinyà, a la comarca del Rosselló, de la Catalunya del Nord.
És a l'extrem occidental del terme perpinyanenc, a prop del termenal amb el Soler.
En l'actualitat és perfectament visible en haver-se'n urbanitzat els entorns, i la mateixa església ha estat netejada i restaurada, però durant molt anys romangué amagada per altres construccions d'una propietat privada de caràcter agrari, i el mateix edifici romànic havia estat convertit en magatzem agrícola. Tanmateix, no ha estat acabades les obres de rehabilitació del seu entorn i de l'església mateixa, i encara roman inaccessible pel que fa al seu interior.

## Història

La villam Orlam és esmentada el 832 com a afrontació nord de Vilanova de Raó i al llarg del segle x apareix en nombrosos documents. Els seus límits eren el Reart al sud i la Tet al nord, i el seu territori era travessa per la via Confluentana. L'església consta des del 1090. Al segle xii apareix Orla com a cognom, sobretot amb Berenguer d'Orla i el seu fill Pere Berenguer d'Orla. Aviat per casament passà a mans dels Castellnou, que, com les altres possessions dels Castellnou, passà per mans dels Fenollet, Perapertusa, etc, fins a arribar als Oms, senyors d'Oms i de Calmella, els descendents dels quals han arribat als nostres dies.

## L'edifici

És una església romànica de nau única, capçada per un absis semicircular força ample. L'única decoració exterior és una cornisa sobre permòdols al ràfec, així com dos contraforts, que poden ser primitius. La capçalera està quasi del tot intacta, però la nau quedà molt afectada per la masia en part construïda damunt mateix del temple. El mur nord també roman sense grans alteracions. L'interior permet veure l'arrencada de la volta amb una motllura, i tres, almenys, arcs formers, en part escapçats. El conjunt ha estat molts anys arrebossat i utilitzat per a feines agrícoles, coses quan n'han afectat molt l'estructura.

## Bibliografia

* Becat, Joan. «113-Perpinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 223. Sant Esteve d'Orla». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
* Ponsich, Pere. «Perpinyà. Sant Esteve d'Orla». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ Sant Esteve d'Orla en els ortofotomapes de l'IGN
# ColoQuick-Cult

El ColoQuick-Cult (codi UCI: TCQ), conegut anteriorment com a Designa Køkken, és un equip ciclista danès professional de categoria Continental des del 2005.

## Principals resultats

* Ronda de l'Oise: Fredrik Johansson (2007)
* Gran Premi de Dourges: Martin Mortensen (2007)
* Rogaland Grand Prix: Michael Tronborg (2008)
* Volta a Dinamarca: Jakob Fuglsang (2008)
* Duo normand: Martin Mortensen i Michael Tronborg (2008)
* Gran Premi de Lillers: Aleksejs Saramotins (2009)
* Boucle de l'Artois: Serguei Firsànov (2009)
* Gran Premi Herning: René Jørgensen (2009)
* Ringerike Grand Prix: Serguei Firsànov (2009)
* Druivenkoers Overijse: Aleksejs Saramotins (2009)
* Münsterland Giro: Aleksejs Saramotins (2009)
* Cinc anells de Moscou: Serguei Firsànov (2010)
* Fyen Rundt: Jens-Erik Madsen (2010)
* Skive-Lobet: Alexander Kamp (2015)
* Gran Premi Horsens: Alexander Kamp (2015)
* Gran Premi Kalmar: Rasmus Bogh Wallin (2017)

## Composició de l'equip

2017 :

## Classificacions UCI

A partir del 2005 l'equip participa en els circuits continentals de ciclisme i en particular a l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2010 | 9è | Michael Reihs (65è) |
UCI Amèrica Tour
| Temporada | Classificació per equips | Millor ciclista en la classificació individual |
| 2015 | 28è | Alexander Kamp (128è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 38è | Michael Reihs (182è) |
| 2007 | 36è | Jens-Erik Madsen (100è) |
| 2008 | 19è | Alex Rasmussen (15è) |
| 2009 | 53è | Kim Nielsen (218è) |
| 2013 | 67è | Philip Nielsen (295è) |
| 2016 | 38è | Jonas Vingegaard Rasmussen (83è) |

### UCI Europa Tour

| Temporada | Classificació per equips | Millor ciclista en la classificació individual |
| 2005 | 74è | Michael Reihs (224è) |
| 2006 | 73è | Chris Anker Sørensen (227è) |
| 2007 | 31è | René Jørgensen (62è) |
| 2008 | 30è | Jakob Fuglsang (42è) |
| 2009 | 15è | Aleksejs Saramotins (10è) |
| 2010 | 50è | Serguei Firsànov (85è) |
| 2012 | 124è | Alexander Mørk (1113è) |
| 2013 | 110è | Rolf Nyborg Broge (528è) |
| 2014 | 117è | Rolf Nyborg Broge (749è) |
| 2015 | 51è | Alexander Kamp (58è) |
| 2016 | 113è | Aske Vorre (1071è) |
| 2017 | 53è | Torkil Veyhe (297è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Web oficial
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Consell Nacional de Resistència de l'Iran

El Consell Nacional de Resistència de l'Iran (en persa شورای ملی مقاومت ایران, en anglès, National Council of Resistance of Iran, NCRI) és una organització a manera de parlament a l'exili, fundada el 1981 a Teheran, que agrupa diversos corrents, i en especial a representants de cinc partits polítics, d'organitzacions socials, personalitats culturals o prestigioses, artistes, representants de les minories ètniques i religioses, oficials militars, i de l'Exèrcit Nacional d'Alliberament de l'Iran.
La presidenta és (des de 1993) Maryam Rajavi, exiliada a París, vídua del primer president Massoud Rajavi, cap dels Mujahedins del Poble (Mojahedin-e-kalq). Després del 2003 l'organització no té gaire activitat.
No s'ha de confondre amb el Moviment Nacional de la Resistència d'Iran.
És conegut per haver finançat els inicis de Vox.

## Bandera

La bandera en ús és l'antiga iraniana. L'emblema del lleó amb el sol i l'espasa és al centre.

## Referències

* ↑ Irujo, José María; Gil, Joaquín «Vox se fundó con un millón de euros del exilio iraní» (en castellà). El País [Madrid], 21-01-2019. ISSN: 1134-6582.
# Consell Nacional de la Llengua Maltesa

El Consell Nacional de la Llengua Maltesa (maltès: il-Kunsill Nazzjonali tal-Ilsien Malti) és un organisme creat per la Llei sobre la Llengua Maltesa de l'any 2005.
Fins a l'any 2005 l'estandardització de l'ortografia estigué al càrrec de l'Acadèmia del Maltès, funció que ara compleix el Consell Nacional de la Llengua Maltesa.
Aquest Consell és membre de la Federació Europea d'Institucions Nacionals de la Llengua.
El president actual és el professor Ray Fabri, a partir del 2013, acadèmic de la Universitat de Malta.

## Objectius

Els objectius segons l'article 5 de la llei són:
* La promoció de la llengua maltesa tant a Malta com a altres països
* Reglamentar l'ortografia, actualitzant-la i establint la manera correcta d'escriure les paraules i frases que entren en la llengua maltesa.
El Consell no té com a objectiu prescriure una norma correcta de la llengua i la pròpia llei li assigna com funcions principals desenvolupar i enfortir la posició de la llengua maltesa a tots els àmbits de la societat, a més de col·laborar amb altres organismes que busquen objectius semblants a la difusió de la llengua.

## Referències

* ↑ Rosmer, Mike y Joachimsen, Jan (2012). The Maltese Language in The Digital Age. Il-Lingwa Maltija fl-Era Diġitali. Berlín: Springer, pp. 14 i 55
* ↑ «EFNIL Members: Malta» (en anglès). [Consulta: 1r desembre 2016].
* ↑ «Il-Kunsill tal-Malti, Dwarna» (en maltés). [Consulta: 1r desembre 2016].
* ↑ Att dwar l-ilsien Malti Funzjonijiet tal-Kunsill. 5. (1) Tkun il-funzjoni u jkun id-dmir tal-Kunsill li jippromwovi l-Ilsien Malti kemm f’Malta kif ukoll barra minn Malta billi jaħdem bis-sħiħ biex iqanqal għarfien u rispett għall-prinċipji msemmija fl-artikolu 3. (2) Il-Kunsill għandu wkoll jagħmel kull aġġornament li jkun meħtieg fl-ortografija tal-Ilsien Malti u, minn żmien għal ieħor, skont il-ħtieġa, jistabbilixxi l-mod kif għandu jinkiteb il-kliem ġdid fil-Malti u l-kitba korretta ta’ kliem u frażijiet li jidħlu fil-Malti minn ilsna oħra.
* ↑ Maltese Language Act Functions of the Council. 5. (1) It shall be the function and the duty of the Council to promote the Maltese Language both in Malta and in other countries by engaging actively to foster recognition and respect for the principles mentioned in article 3. (2) The Council shall also update the orthography of the Maltese Language as necessary and, from time to time, establish the correct manner of writing words and phrases which enter the Maltese Language from other tongues.
# Consell Nacional de Voluntaris Achik

El Consell Nacional de Voluntaris Achik (Achik National Volunteer Council, ANVC) és una organització armada de l'ètnia achik (garo) de Meghalaya que vol establir un estat anomenat Achik Land als tres districtes de Garo Hills a Meghalaya i als districtes de Kamrup i Goalpara a Assam on els garo (achik) són majoritaris. Es va fundar el desembre de 1995. Fou legalment prohibida el 16 de novembre del 2000.
El president és Dilash R. Marak, el comandant en cap Jerome Momin, i el secretari general Wanding R. Marak. Els fronts tenen els seus comandants:: Chenang Marak (Zona oriental), Goran Sangma (Zona sud), Batjang Shera (Zona oest) i Ranggam Marak (West Khasi Hills). Actua als Garo Hills i a parts dels West Khasi Hills. El seu quarter general és a Cheram als Garo Hills.
Està aliat al Consell Nacional Socialista de Nagalim (conegut també com a National Socialist Council of Nagaland – Isak Muivah, NSCN-IM), amb el Front Nacional Democràtic de Bodoland (National Democratic Front of Bodoland, NDFB), i amb el Front Unit d'Alliberament d'Assam (United Liberation Front of Asom, ULFA). Recull els seus fons de l'extorsió al propietaris i fa servir moneda falsa fabricada amb ajut dels serveis secrets pakistanesos.
Va signar un acord d'aturada d'operacions amb el govern el 23 de juliol de 2004.

## Referències

* 1 2 Bihārī Kumāra, Braja. [Problems of ethnicity in the North-East India Problems of ethnicity in the North-East India] (en anglès). Concept Publishing Company, 2007, p.55. ISBN 818069464X.
* 1 2 «Achik National Volunteer Council (ANVC)» (en anglès). South Asia Terrorism Portal. [Consulta: 31 desembre 2012].
* ↑ Stidsen, Sille. The Indigenous World 2007 (en anglès). IWGIA, 2007, p.401. ISBN 8791563232.
# Confederació Esportiva Internacional Laborista

La Confederació Esportiva Internacional Laborista (en francès Confédération Sportive Internationale du Travail; CSIT) és una organització internacional multiesportiva creada sobre la base dels ideals del moviment obrer internacional. És una organització associada a la Internacional Socialista.
L'any 2011 el Congrés celebrat a Rio de Janeiro va decidir obrir el CSIT a tots els esportistes aficionats i el seu nom va passar a ser "International Workers and Amateurs in Sports Confederation / Confédération Sportive Internationale Travailliste et Amateur".
Promou principalment les següents disciplines esportives: atletisme, bàsquetbol, escacs, futbol, gimnàstica, judo, karate, lluita, natació, petanca, tennis de taula, voleibol i vòlei platja.
Fundada el maig de 1946 els seus antecedents són les organitzacions de les quals és hereva:
* La Internationale Sportive Ouvrière, fundada el 1913 a Gant (Bèlgica) a partir de las organitzacions nacionals obreres d'esports.
* Després de la Primera Guerra Mundial és refundada l'any 1920 a Lucerna (Suïssa) com a Federació Internacional Obrera per a l'Esport i Condicionament Físic. El 1928 va passar a ser la Internationale Sportive Ouvriere Socialiste que va organitzar les Olimpíades Obreres i va participar en la Olimpíada Popular de 1936.

## Els CSIT World Sports Games

Es tracta d'un esdeveniment on hi ha competició esportiva però sobretot es basa en la convivència entre cultures i l'intercanvi d'experiències entre els participants. No hi ha límit d'edats i els esports que es practiquen són els habituals a la ciutat i territori amfitrions.

### CSIT World Sports Games

* VI-CSIT WSG; Tortosa Catalunya (2-7 juliol 2019).
* V-CSIT WSG; Riga Letònia (VI/2017).
* IV-CSIT WSG; Lignano Itàlia (2015).
* III-CSIT WSG; Varna Bulgària (VI/2013).
* II-CSIT WSG; Tallinn Estònia (VII/2010).
* I-CSIT WSG; Rímini Itàlia (2008).

## Referències

* ↑ «CSIT World Sports Games 2019» (en anglès). CSIT.tv. Arxivat de l'original el 2020-11-22. [Consulta: 9 novembre 2020].

## Enllaços externs

* Confederació Esportiva Internacional Laborista - Lloc web oficial
# Consorci Regional de Transports de Madrid

El Consorci Regional de Transports Públics Regulars de Madrid o Consorci Regional de Transports de Madrid és un organisme autònom articulador de la cooperació i participació de la Comunitat de Madrid, el Ministeri de Foment i dels ajuntaments de la regió en la gestió conjunta del servei de transport públic regular de viatgers. Va ser constituït el 1986. El CTRM va establir una tarifes vàlides comuns per a tots els modes de transport en els seus corresponents àmbits espacials de validesa en forma d'abonament mensual.
Mitjançant un conveni amb la Junta de Comunitats de Castella-la Manxa que va entrar en vigor el 2001, el CRTM va passar a oferir abonaments específics per a viatgers d'algunes localitats de les províncies de Guadalajara, Toledo i Conca pròximes a la Comunitat de Madrid. Al maig de 2007 van entrar en vigor abonaments per a les províncies d'Àvila i Segòvia, a Castella i Lleó.

## Referències

* ↑ Comunidad de Madrid: «Ley 5/1985, de 16 de mayo, de creación del Consorcio Regional de Transportes Públicos Regulares de Madrid». Boletín Oficial del Estado, 250, 18-10-1985, pàg. 32981-32985. ISSN: 0212-033x.
* ↑ 20 años de la Comunidad de Madrid en la Unión Europea, 2006, p. 21.
* ↑ Vassallo, José Manuel; Pérez de Villar, Pablo; Muñoz‐Raskin, Ramón; Serebrisky, Tomás «Public Transport Funding Policy in Madrid: Is There Room for Improvement?». Transport Reviews, vol. 29, 2, 2009, pàg. 265. DOI: 10.1080/01441640802383214. ISSN: 0144-1647.
* 1 2 «Los castellano manchegos podrán seguir usando el Abono de Transportes madrileño seis años más». Europa Press, 13-09-2007.
# Colpach-Haut

Colpach-Haut (en luxemburguès: Uewerkolpech; en alemany: Obercolpach) és una vila de la comuna d'Ell, situada al districte de Diekirch del cantó de Redange. Està a uns 28 km de distància de la ciutat de Luxemburg.

## Referències

* ↑ «Colpach-Haut». [Consulta: 27 setembre 2015].
# Saint-Léger-sur-Dheune

Saint-Léger-sur-Dheune és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.547 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Daniel Leriche | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 1.414 | 1.439 | 1.433 | 1.459 | 1.424 | 1.321 | 1.547 |
| A partir de 1990: Població sense dobles comptes |||||||